Halcyon

Halcyon coraciformes hegaztien generoa da, Halcyoninae familiakoa. 

 Izenaren jatorria 
Halcyon greziar kondairako hegazti baten izena da, eta, oro har, martin arrantzalearekin lotzen da. Antzinaroan uste zen hegazti horrek habia egiten zuela itsaso barearen gainean, arrautzak habia flotatzailean txitatu ahal izateko. Horregatik, bi asteko barealdia espero zen neguko solstizioaren inguruan. Mito horren ondorioz, halcyon hitza bakearen eta lasaitasunaren sinonimo gisa erabiltzen zen.

 Banaketa 
Espezie gehienak Saharaz hegoaldeko Afrikan aurkitzen dira. Dena dela, Asian ere bi espezie daude eta horietako bat, Halcyon smyrnensis, Europan agertzen da batzutan.

 Biologia 
Hegazti hauek oso handiak dira eta moko handiak dituzte. Hegazti sedentarioak izan ohi dira, nahiz eta Halcyon smyrnensis eta Halcyon coromanda hegaztiak partzialki migratzaileak izan. Habitat mota askotan aurkitzen dira, eta mota askotako basoak dira ingurune gogokoenak. Zelatan ehizatzen dute, eta geldirik egoten dira animalia txikien zain, hala nola intsektu handiak, karraskariak, sugeak, igelak, eta batzuek arrainak ere harrapatzen dituzte.

 Espezieak 
Generoak 11 espezie ditu:Alan P. Petersonen araberako Coraciiformeen sailkapena.

 Halcyon coromanda 
 Halcyon badia 
 Halcyon smyrnensis 
 Halcyon leucocephala 
 Halcyon pileata 
 Halcyon cyanoventris 
 Halcyon senegalensis 
 Halcyon senegaloides 
 Halcyon malimbica 
 Halcyon albiventris 
 Halcyon chelicuti 

Iturri batzuek genero honetan ere beste hauek sartzen dituzte: Pelargopsis, Syma eta Todirhamphus. Fry, K y Fry, H.C. (2000): Kingfishers, Bee-eaters and Rollers. .

 Erreferentziak 

 Kanpo estekak 

Kategoria:Halcyon
Kategoria:Hegaztien generoak
Kategoria:Hegazti-generoak